ตำบลเหล่ากลาง

เหล่ากลาง หรือชื่อเดิมคือ "ตำบลกุดฆ้องชัย" เป็นตำบลในอำเภอฆ้องชัย จังหวัดกาฬสินธุ์ เดิมเป็นพื้นที่ของตำบลหนองแปน อำเภอกมลาไสย 

 ที่ตั้งและอาณาเขต 
ตำบลเหล่ากลาง มีอาณาเขตติดต่อกับเขตการปกครองข้างเคียงดังต่อไปนี้ วันที่ 13 พฤษภาคม พ.ศ. 2541

 ทิศเหนือ ติดต่อกับตำบลหนองแปน (อำเภอกมลาไสย)
 ทิศตะวันออก ติดต่อกับตำบลธัญญา (อำเภอกมลาไสย)
 ทิศใต้ ติดต่อกับตำบลลำชี
 ทิศตะวันตก ติดต่อกับตำบลฆ้องชัยพัฒนา

 ประวัติ 
เหล่ากลาง หรือชื่อเดิม "กุดฆ้องชัย" เดิมเป็นหมู่บ้านในตำบลหนองแปน อำเภอกมลาไสย ปี พ.ศ. 2493 ได้แยก 20 หมู่บ้านจัดตั้งขึ้นเป็น ตำบลกุดฆ้องชัย วันที่ 12 ธันวาคม พ.ศ. 2493 ต่อมาแยก 11 หมู่บ้านของตำบลกุดฆ้องชัย จัดตั้งเป็นตำบลลำชี วันที่ 5 ตุลาคม พ.ศ. 2514 ซึ่งทำให้หมู่ 7 บ้านกุดฆ้องชัย นำไปตั้งเป็นหมู่ที่ 3 บ้านกุดฆ้องชัย ของตำบลลำชี และปี พ.ศ. 2538 มีการแบ่งพื้นที่บางส่วนของ 3 ตำบล ได้แก่ ตำบลหนองแปน ตำบลลำชี และตำบลกุดฆ้องชัย ตั้งขึ้นเป็นตำบลฆ้องชัยพัฒนา วันที่ 9 พฤศจิกายน พ.ศ. 2538 ซึ่งหมู่ 3 บ้านกุดฆ้องชัย ของตำบลลำชี นำไปตั้งเป็นหมู่ที่ 8 บ้านกุดฆ้องชัย ของตำบลฆ้องชัยพัฒนา

นายชัยรัตน์ มาประณีต ผู้ว่าราชการจังหวัดกาฬสินธุ์ ได้พิจารณาชื่อตำบลกุดฆ้องชัย กิ่งอำเภอฆ้องชัย อำเภอกมลาไสย ไม่สอดคล้องกับความเป็นจริง เนื่องจากพื้นที่บ้านกุดฆ้องชัย อยู่ในเขตตำบลฆ้องชัยพัฒนา เพื่อป้องกันความสับสนของประชาชน จึงได้เปลี่ยนชื่อตำบลเป็น เหล่ากลาง วันที่ 10 เมษายน พ.ศ. 2544 โดยมีชื่อมาจากป่าไม้นานาชนิดอยู่บริเวณศูนย์กลางของทุกหมู่บ้านในตำบล

 การปกครองส่วนภูมิภาค 

 การปกครองส่วนภูมิภาค 
ตำบลเหล่ากลางแบ่งพื้นที่การปกครองออกเป็น 8 หมู่บ้าน ได้แก่

 หมู่ที่ 1 บ้านตูม
 หมู่ที่ 2 บ้านตูม
 หมู่ที่ 3 บ้านคุยโพธิ์
 หมู่ที่ 4 บ้านหัวนาคำ
 หมู่ที่ 5 บ้านหัวโนนเปลือย
 หมู่ที่ 6 บ้านกระเดา
 หมู่ที่ 7 บ้านหัวหนอง
 หมู่ที่ 8 บ้านโนนทัน

 อ้างอิง 

เหล่ากลาง
เหล่ากลาง